Aalborgs Stifts Adresseavis, 1825-05-09
Kjøbenhavn. En Kongelig Forordning af 20de April angaaende Straf for de forskjellige Deeltagere i Sørøverie, samt Behandlingen af de denne Misgierning angaaende Sager, som forefalde paa de vestindiske Øer, indeholder følgende 758. -§. 1. Enhver, der befindes at have indladt sig i en Forbindelse, der har Udredningen af et Søerøverfartøi til Gjenstand, eller at have gjort Tjeneste paa et saadant, saa og Enhver, der har anviist Søerøverne et Bytte, eller paa anden lignende Maade væsentligen befordret, eller søgt at befordre, Søerøverie, bliver at straffe med Galgen; hvorhos denne Straf for den, der overbevises at have været Ophavsmand til Forbindelsen, eller Anfører paa Søerøver fartøiet, saavelsom og for dem, der, i Tilfælde af, at det er kommet til et virkeligt Foretagende imod et Skib, have deeltaget i Mord, eller personlig Mishandling, skjærpes saaledes, at den Skyldige, paa en af Vor Generalgouverneur dertil valat Udkant af Landet, hænges i en Jernkjæde, uden at Kroppen fra Galgen nedtages og jordes. S. 2. Derimod blive de, der, paa en mindre virksom Maade, have gjort sig medskyldige i Forbrydelsen, at ansee med Fæstningsarbeide paa nogle Aar, eller, efter Omstændighederne, paa Livstid. - §. 3. Naar et Søerøverfartøi opbringes til Vore vestindiske Øer, eller der iøvrigt sammesteds maatte blive Anledning til at forfølge Nogen til Straf efter denne Vor Anordning, bliver Sagen uopholdeligen ved et Forhør at undersøge af vedkommende Dommer; hvorhos Vor Generalgouverneur, som strax bør underrettes om Sagen, kan tilforordne en Søe-Officeer, eller hvilke andre Mænd, han maatte finde det tjenligt at lade deeltage i Undersøgelsen. - S. 4. Saasnart Undersøgelsen er sluttet, blive Acterne at indsende til Vor Generalgouverneur, som foranstalter, at Sagen strax indstævnes til Vor Landsoverret, der umiddelbart har at paakiende det omhandlede Slags Sager, hvilke iøvrigt der blive at behandle efter de for Rettens vedbørlige og hurtige Pleie i criminelle Sager gieldende, almindelige Regler; og bør fornævnte Domstoel paa det Alvorligste vaage over, at intet ufornødent Ophold under Sagførelsen finder Sted. -§. 5. Naar Landsoverrettens Dom er falden, har Retten ufortøvet at indsende Sagens Acter til Vor Generalgoverneur, som er bemyndiget til, strax at foranstalte Dommen. fuldbyrdet, saafremt han ikke maatte finde nogen særdeles Anledning til at indstævne Sagen til Vor Høiesteret. -H. 6. Den, der ved Angivelse eller paa anden Maade bidrager til at hindre Søerøverie, eller til at faae dem, som have gjort sig skyldige i denne Forbrydelse, paagrebne og af straffede, kan vente en passende Belønning efter General. gouverneurens Bestemmelse; hvilken Belønning kan udbetales af det Offentlige, saafremt den ei kan udredes af de Skyldiges Gods. Hvis hiin Person selv maatte have gjort sig medskyldig i Forbrydelsen, er Generalgouverneuren bemyndiget til, efter Omstændighederne, endog at fritage ham for al Tiltale og Straf. - §. 7. Dersom der paa fornævnte Vore Øer maatte findes Nogen, der, som Undersaat af en fremmed Stat, i et fremmed Land har deeltaget i ovenmeldte Misgierning, bør han paagribes og forhøres ; ligesom og de øvrige Oplysninger bør indhentes, der paa Stedet kunne erhverves, men derefter bliver hans Øvrighed at underrette om Sagen, og, forlanger denne ham da udleveret, bør saadant skee, i modsat Fald forfølges Sagen imod ham ifølge denne Anordnings Bestemmelser. (Anledningen til forestaaende Lov er denne, at Jnterims General-Gouverneuren over de Kongelige vestindiske Øer, Kammerherre Bardenfleth, har indberettet, at der paa St. Thomas er blevet opdaget et Complot, som gik ud paa at udøve Søerøverier, og i Særdeleshed bemægtige sig de Skibe, som med Ladning forlode St. Thomas Havn, samt at et til Complottet hørende Søerøverfartøi, Ysabel, var, efter Gouverneurens Foranstaltning, blevet opbragt ved Hs. Majestæts Brig St. Croix. Kammerherren har desaarsag allerunderdanigst andraget, at han, for at hemme de Søerøverier, som gaae i Svang i de vestindiske Farvande, anseer det af yderste Vigtighed, at der indføres en mere summarisk Rettergangsmaade og en skjærpet Straffe lovgivning med Hensyn til disse Forbrydelser.)